SVI กำไร Q2 ลดลง 50% เหลือ 573.88 ลบ. หลังหมดเงินชดเชยจากบริษัทประกันอัคคีภัย
SVI กำไร Q2/59 ลดลง 50% เหลือ 573.88 ลบ. จากปีก่อน 1.14 พันลบ. หลังหมดเงินชดเชยจากบริษัทประกันอัคคีภัย ขณะที่ช่วง 6 เดือนแรกมีกำไร 600.53 ลบ. ลดลง 57% จากปีก่อนกำไร 1.41 พันลบ.
11 ส.ค. 2559

บริษัท เอสวีไอ จำกัด (มหาชน) หรือ SVI รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 573.88 ล้านบาท หรือมีกำไรสุทธิ 0.25 บาทต่อหุ้น ลดลง 50% จากช่วงเดียวกันของปีก่อนที่มีกำไรสุทธิ 1.14 พันล้านบาท หรือมีกำไรสุทธิ 0.50 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากในไตรมาส 2/59 บริษัทได้รับเงินชดเชยความเสียหายบางส่วนจากบริษัทประกันภัยน้อยกว่าไตรมาสเดียวกันของปีก่อนเป็นจำนวน 474 ล้านบาท และมีภาษีเงินได้จำนวน 50 ล้านบาทตั้งสำรองสำหรับเงินชดเชยความเสียหายที่ได้รับมาบางส่วนจนถึงไตรมาสสองปีนี้ สำหรับธุรกิจหยุดชะงับสืบเนื่องจากเหตุอัคคีภัย
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 600.53 ล้านบาท หรือ 0.27 บาทต่อหุ้น ลดลง 57% จากช่วงเดียวกันของปีก่อนที่มีกำไรสุทธิ 1.41 พันล้านบาท หรือ0.62 บาทต่อหุ้น
 